બાલોદ્યાનમાં ગ્રામહાટનું કામ હાલ અંતિમ તબક્કામાં છે. લોક કલાકારો દ્વારા સીધા વેચાણના હેતુથી આ હાટ બનાવાઈ રહ્યો છે. હાટમાં ખરીદીની સાથે સાંસ્કૃતિક પ્રવૃત્તિઓ પણ થઈ શકે તે હેતુથી એમ્ફિથિયેટરનું નિર્માણ કરવામાં આવશે, જેમાં કચ્છી કલાકારોની મદદથી ગામડાની પ્રતિકૃતિ વિકસાવવામાં આવી છે. ગ્રામ હાટમાં વસ્ત્રાપુર હાટની જેમ કપડાં, દાગીના, વાસણો સહિત વિવિધ વસ્તુઓના ફેર યોજાશે. ગ્રામહાટમાં કોઈ વેપારીને કાયમી દુકાન ફાળવવામાં નહીં આવે, પરંતુ થીમ આધારિત ફેરમાં લોક કલાકારોને સ્ટોલ ફાળવવામાં આવશે.